Author: administrator
Last saved by: tapferova
Company: Abyss

Predkladacia správa

Správa o činnosti a dosiahnutých výsledkoch splnomocnenca vlády Slovenskej republiky pre integrovaný záchranný systém za rok 2009 a návrh činnosti na rok 2010 sa predkladá na rokovanie vlády Slovenskej republiky na základe úlohy v bode C. 2. uznesenia vlády Slovenskej republiky č. 579 z 19. augusta 2009 k návrhu štatútu, personálneho zabezpečenia a organizačného riešenia funkcie splnomocnenca vlády Slovenskej republiky pre integrovaný záchranný systém.
 
Predložený materiál komplexne hodnotí činnosť splnomocnenca vlády Slovenskej republiky pre integrovaný záchranný systém (štátneho tajomníka Ministerstva vnútra Slovenskej republiky Jozefa Bučeka) v uplynulom kalendárnom roku a stanovuje priority splnomocnenca na rok 2010.
 
Súčasťou materiálu je aj v prílohách uvedený prehľad aktivít vlády Slovenskej republiky a Národnej rady Slovenskej republiky v oblasti prijímania strategických dokumentov a legislatívy v oblasti integrovaného záchranného systému.
 
Predložený materiál nemá vplyv na verejné financie, obyvateľov, hospodárenie podnikateľskej sféry a iných právnických osôb, životné prostredie, zamestnanosť,  podnikateľské prostredie a informatizáciu spoločnosti.